## Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru

### NN 29/2011 (9.3.2011.), Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru

VLADA REPUBLIKE HRVATSKE

624

Na temelju članka 17. stavka 1., a u vezi s člankom 19. stavkom 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009) i člankom 18. Zakona o koncesijama (»Narodne novine«, broj 125/2008), Vlada Republike Hrvatske je na sjednici održanoj 13. siječnja 2011. godine donijela

OBAVIJEST

O NAMJERI DAVANJA KONCESIJE U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA U MALOSTONSKOM ZALJEVU I MALOM MORU

I.

Koncesija se daje na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru, a sukladno lokacijskoj dozvoli, klase: UP/I-350-05/04-01/218, urbroja: 2117-04/2-05-24, od 31. ožujka 2005. godine, izdanoj od strane Ureda državne uprave u Dubrovačko-neretvanskoj županiji, Službe za prostorno uređenje, zaštitu okoliša, graditeljstvo i imovinsko-pravne poslove.

II.

Područje pomorskog dobra koje se daje u koncesiju u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru, prikazano na grafičkim podlogama koje čine Prilog 1. ove Obavijesti i ne objavljuju se u »Narodnim novinama«, obilježeno je poligonom točaka izraženih u Gauss-Kruegerovoj projekciji kako slijedi:

|  |  |  |  |  |
| --- | --- | --- | --- | --- |
| Broj polja | Koordinate | Površina (m²) | Zona | Svrha koncesije |
| 7 | A – X 4748085 Y 6471351  B – X 4748144 Y 6471386  C – X 4748100 Y 6471437  D – X 4748046 Y 6471398 | 4.335 | 3 | uzgoj školjaka |
| 13 | A – X 4751251 Y 6461766  B – X 4751287 Y 6461787  C – X 4751301 Y 6461764  D – X 4751267 Y 6461737 | 1310 | 3 | uzgoj školjaka |
| 29 (a,b) | A – X 4746199 Y 6474876  B – X 4746214 Y 6474890  C – X 4746243 Y 6474850  D – X 4746230 Y 6474835  A – X 4746227 Y 6474895  B – X 4746264 Y 6474922  C – X 4746293 Y 6474884  D – X 4746256 Y 6474857 | 3221 | 2 | uzgoj školjaka |
| 38 | A – X 4744999 Y 6477276  B – X 4744985 Y 6477267  C – X 4744956 Y 6477266  D – X 4744961 Y 6477155  E – X 4745012 Y 6477200 | 4728 | 1 | uzgoj školjaka |
| 45 (a,b) | A – X 4744997 Y 6477149  B – X 4744971 Y 6477126  C – X 4744995 Y 6477058  D – X 4745012 Y 6477072  A – X 4745026 Y 6477171  B – X 4745004 Y 6477171  C – X 4745023 Y 6477088  D – X 4745051 Y 6477079 | 4134 | 1 | uzgoj školjaka |
| 48 | A – X 4752639 Y 6457345  B – X 4752667 Y 6457220  C – X 4752644 Y 6457219  D – X 4752618 Y 6457340 | 2778 | 3 | uzgoj školjaka |
| 65 | A – X 4751322 Y 6461762  B – X 4751297 Y 6461741  C – X 4751324 Y 6461692  D – X 4751351 Y 6461709 | 1852 | 3 | uzgoj školjaka |
| 84 | A – X 4748192 Y 6471220  B – X 4748228 Y 6471239  C – X 4748186 Y 6471294  D – X 4748144 Y 6471280 | 2959 | 3 | uzgoj školjaka |
| 90 | A – X 4746552,84 Y 6475480,00  B – X 4746675,31 Y 6475566,00  C – X 4746733,02 Y 6475490,04  D – X 4746598,42 Y 6475411,48 | 13565 | 2 | uzgoj školjaka |
| 94 | A – X 4747526,22 Y 6471893,59  B – X 4747537,27 Y 6471900,23  C – X 4747521,22 Y 6471933,26  D – X 4747508,99 Y 6471925,78 | 497 | 3 | uzgoj školjaka |
| 105 | A – X 4744691,32 Y 6477316,43  B – X 4744655,33 Y 6477364,44  C – X 4744575,29 Y 6477304,70  D – X 4744611,31 Y 6477256,45 | 6000 | 1 | uzgoj školjaka |
| 110 (a,b,c,d) | A – X 4744183,32 Y 6477136,33  B – X 4744178,92 Y 6477141,79  C – X 4744173,73 Y 6477137,11  D – X 4744178,12 Y 6477131,65  A – X 4744175,36 Y 6477146,21  B – X 4744170,96 Y 6477151,67  C – X 4744165,76 Y 6477146,99  D – X 4744170,16 Y 6477141,53  A – X 4744167,39 Y 6477156,11  B – X 4744162,99 Y 6477161,57  C – X 4744157,79 Y 6477156,88  D – X 4744162,19 Y 6477151,42  A – X 4744159,24 Y 6477166,22  B – X 4744154,91 Y 6477171,60  C – X 4744149,71 Y 6477166,91  D – X 4744153,95 Y 6477161,47 | 196 | 1 | uzgoj školjaka |

III.

U zoni 1., sukladno Studiji utjecaja na okoliš, dopušteno je uzgajati 0.80 kg (kilograma) školjaka godišnje po metru kvadratnom (m²) koncesijske površine.

U zoni 2., sukladno Studiji utjecaja na okoliš, dopušteno je uzgajati 1 kg (kilogram) školjaka godišnje po metru kvadratnom (m²) koncesijske površine.

U zoni 3., sukladno Studiji utjecaja na okoliš, dopušteno je uzgajati 1.20 kg (kilograma) školjaka godišnje po metru kvadratnom (m²) koncesijske površine.

IV.

Koncesija se daje na vremensko razdoblje do 31. prosinca 2022. godine.

V.

Obvezni prilog ponudi sadrži:

1. dokaz o sposobnosti ponuditelja:

– izvadak iz sudskog registra trgovačkog društva ili obrtnica s upisanom djelatnošću za koju se traži koncesija,

– račun prihoda i gubitka za prošlu godinu (osim za novoosnovana društva i obrte),

– podatke o bonitetu i solventnosti (BON 1 i BON 2, osim za novoosnovana društva i obrte),

– izjavu da je ponuditelj ispunio sve obveze iz drugih koncesija, ako ih ima ili ih je imao,

– izjavu da li je ponuditelju do sada oduzimana koncesija, sukladno članku 30. Zakona o pomorskom dobru i morskim lukama;

2. ponuđeni iznos stalnog i postotak promjenjivog dijela godišnje naknade za koncesiju, s tim da početni iznos sukladno članku 16. A.3.2. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008 i 125/2010) iznosi:

– stalni dio po metru kvadratnom (m²) zauzete površine – 0.20 kuna,

– promjenjivi dio u iznosu 0.20% od prihoda;

3. studiju gospodarske opravdanosti, koja sadrži:

– postojeće stanje lokacije za koju se traži koncesija,

– plan investicija detaljno razrađen za cjelokupno vrijeme trajanja koncesije,

– iznos planirane investicije u zaštitu okoliša,

– iznos planirane ukupne investicije,

– izvore financiranja investicija (vlastiti izvori, krediti),

– procjenu rentabilnosti projekta (prihodi – rashodi);

4. izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije;

5. pismo namjere izdavatelja jamstva (banke) da će izdati jamstvo po dobivanju koncesije, koje će jamstvo biti bezuvjetno, »bez prigovora« i naplativo na prvi poziv, o davanju jamstva ponuditelja za dobro izvršenje obveza glede investicija, prema planu investicija iz studije gospodarske opravdanosti ponuditelja, na iznos od 7% planirane investicijske vrijednosti, s rokom važenja 6 (šest) mjeseci po završetku planiranog investicijskog ciklusa;

6. idejno rješenje prema lokacijskoj dozvoli Ureda državne uprave u Dubrovačko – neretvanskoj županiji, klase: UP/I-350-05/04-01/218, urbroja: 2117-04/2-05/24, od 31. ožujka 2005. godine;

7. jamstvo za ozbiljnost ponude u vrijednosti od 2% od predviđene investicije u realizaciju projekta (bjanko mjenica, bankovna garancija ili zadužnica).

VI.

Odabir najpovoljnije ponude obavit će se prema sljedećim kriterijima i načinu bodovanja:

– ponuđena visina stalnog dijela koncesijske naknade         20%

– ponuđena visina promjenjivog dijela koncesijske
   naknade                                                                         20%

– ponuđeni iznos ukupnog investicijskog ulaganja
   prema studiji gospodarske opravdanosti                         40%

– broj planiranih radnih mjesta                                          15%

– iznos investicije u zaštitu okoliša
   (u okviru ukupnih investicija)                                           5%

Formule i način izračuna:

a) Koeficijent stalnog dijela koncesijske naknade = 20% × ponuđeni iznos stalnog dijela koncesijske naknade
                                                                               najviši ponuđeni iznos stalnog dijela koncesijske naknade

b) Koeficijent promjenjivog dijela koncesijske naknade = 20% × ponuđeni iznos promjenjivog dijela koncesijske naknade
                                                                                        najviši ponuđeni iznos promjenjivog dijela koncesijske naknade

c) Koeficijent ukupne investicije = 40% × ponuđeni iznos ukupne investicije
                                                           najviši ponuđeni iznos investicije

d) Koeficijent novih radnih mjesta = 15% × ponuđeni broj radnih mjesta
                                                        najviši ponuđeni broj radnih mjesta

e) Koeficijent investicije u zaštiti okoliša = 5% × ponuđeni iznos investicije u zaštitu okoliša
                                                                najviši ponuđeni iznos investicije u zaštitu okoliša

VII.

Ponuda se dostavlja na adresu: Ministarstvo mora, prometa i infrastrukture, Uprava pomorskog prometa, pomorskog dobra i luka, Prisavlje 14, 10 000 Zagreb.

Ponuda se dostavlja u papirnatom obliku u zatvorenoj omotnici s nazivom i adresom davatelja koncesije, nazivom i adresom ponuditelja i s naznakom za »javno prikupljanje ponuda za dodjelu koncesije za gospodarsko korištenje pomorskog dobra radi obavljanja djelatnosti uzgoja školjaka u Malostonskom zaljevu i Malom moru«, te napomenom »ne otvarati«.

U obzir će se uzimati samo ponude koje su u roku 30 dana od dana objave ove Obavijesti u »Narodnim novinama« upućene preporučeno poštom ili ovlaštenim pružateljem poštanskih usluga, ili neposredno predane u pisarnicu Ministarstva mora, prometa i infrastrukture, Zagreb, Prisavlje 14.

Ponuda mora biti napisana na hrvatskom jeziku i latiničnim pismom.

Javno otvaranje ponuda obavit će se u prostorijama Ministarstva mora, prometa i infrastrukture, Zagreb, Prisavlje 14, četvrti dan po isteku roka za predaju ponuda, s početkom u 12 sati (u slučaju da je navedeni dan neradni, otvaranje ponuda bit će prvi sljedeći radni dan).

VIII.

Protiv Odluke o davanju koncesije može se izjaviti žalba putem Ministarstva mora, prometa i infrastrukture, Državnoj komisiji za kontrolu postupaka javne nabave, 10 000 Zagreb, Kneza Mutimira 5 (I. kat), u roku od 15 dana, računajući od dana objave Odluke u »Narodnim novinama«.

IX.

Postupak davanja koncesije započinje danom objave ove Obavijesti u »Narodnim novinama«.

Postupak na temelju kojeg se donosi Odluka i daje koncesija najpovoljnijem ponuditelju u svrhu gospodarskog korištenja pomorskog dobra, je javni postupak.

X.

Ova Obavijest objavit će se u »Narodnim novinama«.

Klasa: 934-01/10/02/12
Urbroj: 5030116-11-1
Zagreb, 13. siječnja 2011.

Predsjednica
Jadranka Kosor, dipl. iur., v. r.

Ostalo, NN 29/2011-624
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)